S-882/2006

Mál þetta sem dómtekið var 20. nóvember s.l. að loknum munnlegum málflutningi er höfðað með fjórum ákærum, dags. 20. júní 2006, 18. september 2006, 26. september 2006 og 18. október 2006 gegn S-kk-þgf S-kk-þgf, kt. 000000-0000, Eyrarholti 3, Hafnarfirði fyrir eftirtalin refsilagabrot.

Líkamsárás, ákæra dskj. nr. 2.

Með því að hafa aðfararnótt sunnudagsins 2. apríl 2006 við anddyri á sekmmtistaðnum Áttunni, Trönuhrauni 10 í Hafnarfirði skallað R-kk-þf F-kk-þf, kt. 000000-0000 í andlitið, með þeim afleiðingum að R-kk-nf nefbrotnaði.

Telst framangreind háttsemi varða við 1. mgr. 218. gr. almennra hegningarlaga nr. 19/1940, sbr. lög nr. 20/1981.

Þjófnaður og eignaspjöll, ákæra dskj. nr. 5.

Fyrir eftirtalin brot gegn almennum hegningarlögum á bifreiðastæði við Miðvang 41 í Hafnarfirði að morgni 18. júní 2006.

I.

Fyrir þjófnað, með því að brjóta fremri hliðarrúðu í vinstri hlið bifreiðarinnar MV-720, farið í heimildarleysi inn í bifreiðina, skemmt innréttingu og tekið ófrjálsri hendi úr bifreiðinni geislaspilara, tvær geisladiskatöskur með samtals 38 geisladiskum í og leðurtösku sem innihélt trommukjuða, en tjónið á bifreiðinni var samtals að áætlaðri fjárhæð kr. 127.042.

II.

Fyrir þjófnað, með því að brjóta fremri hliðarrúðu á hægri hlið bifreiðarinnar UB-445, farið í heimildarleysi inn í bifreiðina, skemmt innréttingu og fjarlægt úr henni sambyggt útvarp og geislaspilara, en tjónið á bifreiðinni var samtals að áætlaðri fjárhæð kr. 159.518.

III.

Fyrir eignaspjöll, með því að kasta grjóti í vinstri afturhurð bifreiðarinnar YD-500 og valdið skemmdum undir hurðarhúni, tjón að áætlaðri fjárhæð kr. 44.000.

IV.

Fyrir eignaspjöll og tilraun til þjófnaðar, eignaspjöll með því að beygla hurðarpóst á framhurð bifreiðarinnar UN-608, brjóta og beygja hægri þakboga, rispa vélarhlíf hægra megin og tilraun til þjófnaðar með því að brjóta fremri hliðarrúðu á hægri hlið bifreiðarinnar og farið inn í bifreiðina í þeim tilgangi að taka þaðan verðmæti ófrjálsri hendi og þar unnið skemmdir á innréttingu, bæði í kringum útvarp og á milli framsæta, tjón samtals að áætlaðri fjárhæð kr. 318.040.

Telst háttsemi samkvæmt 1. og 2. tl. varða við 244. gr. almennra hegningarlaga nr. 19/1940, háttsemi skv. III. og IV. tl. við 1. mgr. 257. gr. og háttsemi skv. IV. tl. jafnframt við 244., sbr. 1. mgr. 20. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Brot gegn ávana- og fíkniefnum, ákæra dskj. nr. 8.

Með því að hafa aðfararnótt sunnudagsins 27. ágúst 2006, um kl. 03:53, haft í vörslum sínum 0,50 g af amfetamíni og 2,32 g af hassi, þar sem hann var staddur utan við Stöðina, við Reykjavíkurveg í Hafnarfirði.

Telst háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985, og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 248/2002.

Þess er krafist að ákærði verði dæmdur til refsingar og að 0,50 g af amfetamíni og 2,32 g af hassi, sem lögreglan lagði hald á í þágu rannsóknar málsins, verði gerð upptæk samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákæra á dskj. nr. 11. Fyrir eftirtalin brot gegn lögum um ávana- og fíkniefni og umferðarlögum

I. (37-2005-7212)

Fyrir brot gegn lögum um ávana- og fíkniefni með því að hafa fimmtudaginn 29. september 2005, um kl. 22:19 haft í vörslum sínum í herbergi að Auðbrekku 23 í Kópavogi 1,10 g af hassi á sófaborði og 1,56 g af tóbaksblönduðu kannabisefni í vasa á jakka, sem hékk á vegg í herberginu.

II. (24-2006-5795)

Fyrir brot gegn lögum um ávana- og fíkniefni með því að hafa aðfararnótt föstudagsins 4. ágúst 2006, um kl. 00:45 á Kaffi Amor, Ráðhústorgi 9 á Akureyri, haft í vörslum sínum í rassvasa 0,16 g af tóbaksblönduðu kannabisefni.

III.(24-2006-5804)

Fyrir brot gegn lögum um ávana- og fíkniefni með því að hafa aðfararnótt föstudagsins 4. ágúst 2006, um kl. 04:03 á tjaldstæði við Þórsheimilið, Skarðshlíð, Rangárþingi eystra, haft í vörslum sínum í seðlaveski í rassvasa 1,89 g af hassi.

IV.(13-2006-3256)

Fyrir umferðarlagabrot með því að hafa mánudaginn 28. ágúst 2006 um kl. 08:28 ekið bifreiðinni AS-310, norður Vesturlandsveg við Skorholt í Leirár- og Melahreppi, sviptur ökuréttindum á 107 kílómetra hraða að teknu tilliti til vikmarka, þar sem leyfður hámarkshraði er 90 kílómetrar á klukkustund

Telst háttsemi ákærða skv. I. – III. tl. varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985, og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 248/2002 og skv. IV. tl. við 2. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og að 0,50 g af amfetamíni, 5,31 g af hassi og 1,72 g af tóbaksblönduðu kannabisefni, sem lögreglan lagði hald á í þágu rannsóknar málanna verði gerð upptæk samkvæmt heimild í 6. mgr. 5. gr. laga nr. 65/1974, sbr. lög nr. 68/2001 og 14. gr. reglugerðar nr. 233/2001.

Framangreind mál nr. S882/2006, S1289/2006, S1340/2006 og S1472/2006 voru sameinuð undir mál nr. S-882/2006.

Ákærður hefur játað sig sekan um öll ákæruatriðin sem talin er upp hér að framan nema ákæruatriðið í ákæru merkt dskj. nr.2 og verða þau dæmd samkvæmt 125. gr. laga nr. 19/1991 en með skýlausti játningu ákærða sem samrýmist rannsóknargögnum málsins er nægilega sannað að ákærður hefur gerst sekur um þargreinda verknaði og brotlegur við þar tilgreind refsilagaákvæði.

Ákærður hefur eins og fyrr greinir neitað sök um ákæruatriði sem tilgreint er í ákæra merkt dskj. nr. 2 og krefst hann aðallega sýknu af kröfu ákæruvaldsins varðandi þennan ákærulið, en til vara er krafist að ákærða verði gerð vægasta refsing sem lög frekast leyfi um þennan ákærulið og sama gildi um ákærur merktar dskj. nr. 5, 8 og 11 og verði refsingin í öllum tilvikum skilorðsbundin. Þá er krafist hæfilegra málsvarnarlauna til skipaðs verjanda hans S-kk-ef A-kk-ef S-kk-ef hrl. og verði þau að hluta greidd úr ríkissjóði.

. Málavextir - Ákæra, dagsett 20. júní 2006.

Þann 7. apríl 2006 kom R-kk-nf F-kk-nf, kt. 000000-0000, Sléttahrauni 28, Hafnarfirði, á lögreglustöðina í Hafnarfirði og kærði líkamsárás, sem hann varð fyrir aðfararnótt 2. apríl s.l. og nefndi hann ákærða sem árásaraðila og lýsti atvikum þannig að hann hafi verið staddur á skemmtistaðnum Áttunni við Trönuhraun í Hafnarfirði ásamt félögum sínum, V-kk-þgf Ó-kk-þgf og B-kk-þgf A-kk-þgf, og þeir verið í einhverskonar boði á vegum bloggsíðunnar Íslenska Mafían og hafi fjöldi fólks verið þarna innan dyra. Þegar hann og félagar hans hafi verið á leiðinni út af staðnum hafi hann verið skallaður af ákærða eða D-kk-þgf, eins og hann væri kallaður og hann og þeir þá verið staddir í anddyrinu eða rétt utan við húsið. R-kk-nf kvaðst ekki hafa munað eftir sér í smátíma og reiknaði með að hann hafi rotast við höggið. R-kk-nf hafði ekki hugmynd um af hverju ákærður réðst á hann og kvað árásina tilefnislausa með öllu. Hann kvað B-kk-þf hafa sagt, að ákærður hafi verið að reyna að leita eftir slagsmálum allt kvöldið. R-kk-nf kvaðst hafa fengið glóðarauga hægra megin og nefbrotnað við höggið.

Hann hafi farið á Slysadeild Sjúkrahúss Reykjavíkur strax um nóttina og svo til læknis 6. apríl s.l. sem reyndi þá að lagfæra nefið.

Í læknisvotorði H-kk-ef Þ-kk-ef, sérfræðings á slysa- og bráðadeild L.S.H. í Fossvogi kemur þetta m.a. fram um meiðsli R-kk-ef.

"Viðskoðun er nokkur bólga hægra megin á nefi og það er eins og nefið sveigi nokkuð yfir til hægri. Hann er með merki um blóðnasir í báðum nösum þó að blæðing sé að mestu hætt þegar hann kemur hingað. Það er ýtt aðeins á nefið yfir til vinstri og smellur aðeins í og er farið inn með mjúkt verkfæri í vinstri nösinni og lyft undir vinstri nefbein og réttist þá betur.

Greining sem sjúklingur fær er nefbrot.

Fyrir utan meðferð sem að framan er lýst þá er hann skoðaður eftir að búið er að ýta þessum nefbeinum til og þegar ljóst er að hann getur andað um báðar nasir, er stoppað og sjúklingi ráðlagt að bíða með framhaldið í 2-3 daga meðan bólgan er að renna af andlitinu.

Þetta er gert þar sem venjulegast er bólgan misjafnlega mikil sitt hvoru megin við nefið og getur það átt sinn þátt í að láta nefið líta út skakkara en það er í rauninni. Þess vegna er beðið meðan bólgan er að renna af og sést hvernig lag er á nefinu og er sjúklingi þá ráðlagt að leita til háls- nef og eyrnalækna eftir 3-4 daga til að láta leiðrétta það ef skekkja skyldi sjást þegar bólga er runnin af.

Fór hann við svo búið og ekki frekar að finna um þetta mál hér í tölvu slysa- bráðadeildar."

H-kk-nf Þ-kk-nf bar vitni í málinu. Staðfesti framangreint vottorð og kvaðst vitnið þess fullvisst að R-kk-nf hafi nefbrotnað, en þegar smelli í nefbeininu við réttingu sé um nefbrot að ræða. Það kvað áverkann svara til þess, að hann hafi verið skallaður í andlitið.

Ákærður hefur hér fyrir dómi og hjá lögreglu neitað því að hafa skallað R-kk-þf í framangreint sinn. Hann kannaðist við að hafa verið að skemmta sér á skemmtistaðnum Áttunni og hann hafi verið undir áhrifum áfengis, en ekki ofurölvi. Hann kvaðst þekkja R-kk-þf, en engin samskipti átt við hann þetta kvöld, né mundi það eftir að hafa séð félaga R-kk-ef þá V-kk-þf Ó-kk-þf eða B-kk-þf A-kk-þf. Hann kvaðst hafa orðið var við læti er brotin var hurð á skemmtistaðnum, en kvaðst ekki hafa verið vitni að neinum slagsmálum. Hann kvaðst ekki vera ofbeldisfullur og það verið eins og þruma úr heiðskíru lofti, er hann hafi verið kærður fyrir að skalla R-kk-þf. Hann kvað alla hafa staðið þarna fyrir utan skemmtistaðinn eftir lokun. Hann kvaðst eftir þetta hafa farið að leigubifreiðastöðinni við Esso Reykjavíkurvegi og farið með félögum sínum. Hann gat ekki nafngreint félaga sína með það ákveðnum hætti að unnt væri að boða þá til skýrslutöku hjá lögreglu, né hefur fengið þá til vitnisburðar hér fyrir dómi og verður hann að bera hallann af því.

Vitnið R-kk-nf F-kk-nf kvaðst hafa verið mjög drukkið er það fór út af skemmtistaðnum Áttunni í greint sinn. Það hafi þá hitt ákærða og hafi þá sagt eitthvað við hann, svo að það lenti í því að verða skallaður af ákærða. Það mundi ekki hvað það sagði við ákærða, en taldi að það hlyti að hafa verið eitthvað niðrandi. Það kvað enga aðra hafa tekið þátt í þessu né hafi það verið í átökum við ákærða. Það kvaðst hafa dottið niður við að vera skallaður, en það hafi ekkert fundið fyrir þessu heldur bara áttað sig á því, að það var allt útatað í blóði. Það kvaðst ekki hafa átt nein samskipti við ákærða fyrr um kvöldið. Það kvað afleiðingu þessarar árásar hafa verið að það hafi nefbrotnað, en það hafi samt verið nefbrotið fyrir. Það kvaðst hafa dregið kæruna til baka, þar sem það hafi litið á þetta sem mistök og hugsanlega væri sökin hjá því, vegna þess sem það sagði við ákærða. Það kannaðist við að því hafi verið sýnd mynd af ákærða, en það hafi ekki verið vegna þess að það þekkti hann ekki, heldur það ekki vitað um rétt nafn hans. Það kvað engum öðrum til að dreifa sem hafi skallað það og það farið í litla aðgerð út af þessu nefbroti. Það kvaðst hafa verið markmaður í handboltanum og þrívegis nefbrotnað áður í sambandi við markvörslu.

Vitnið V-kk-nf O-kk-nf kvaðst muna lítið eftir þessu, er það kom fyrir dóminn. Það kvaðst hafa hafa séð D-kk-þf skalla R-kk-þf utan við skemmtistaðinn Áttuna er verið var að loka honum í framangreint sinn. Það kvað marga hafa verið fyrir utan og R-kk-nf sem væri félagi hans verið ölvaður og það líka, en samt séð þetta vel. Það kvaðst ekki hafa séð aðdraganda en verið á leiðinni til R-kk-ef og hafa fylgst vel með honum, en sá hann ekki tala við ákærða. Það kvaðst hafa séð ákærða inni á skemmtistaðnum og vitað hver hann var, þar sem þeir hafi átt sameiginlega kunningja. Það hafi spurt ákærða rétt á eftir hvað hefði gerst, en engin svör fengið og vissi ekki um tilefnið. Það minntist þess ekki að hafa séð neinn annan þarna á staðnum sem svipað hafi til ákærða. Það kannaðist við að lögreglan hafi sýnt því mynd af ákærða, en það hafi verið vegna þess að það hafi ekki vitað hið rétta nafn.

Vitnið B-kk-nf A-kk-nf Ó-kk-nf, bar fyrir sig minnisleysi um atvikið og var vitnisburður þess í miklu ósamræmi við það sem það hafði borið hjá lögreglu og vísaði það til þess, að að það herfði ekki minni, ef muna ætti svona langt aftur í tímann (6-7 mánuði) og virtist sýna réttinum skeytingarleysi um að reyna að rifja upp atburðina, en þó verður að telja nógu skýrt komið fram, að það hafi munað að ákærði hafi skallað R-kk-þf.

Ljóst er af vætti vitna og læknisvottorði H-kk-ef Þ-kk-ef, að R-kk-nf F-kk-nf, nefbrotnaði, sem afleiðing af því að hann er skallaður í andlitið utan við veitingastaðinn Áttuna í framangreint sinn.

Þrátt fyrir að ákærður, sem var ölvaður, neiti eða muni ekki til þess að hafa skallað R-kk-þf, verður með framburði R-kk-ef og vitnanna V-kk-ef Ó-kk-ef og B-kk-ef A-kk-ef, að telja nægilega sannað að ákærður hafi skallað R-kk-þf í andlitið með framangreindum afleiðingum, en ekkert er fram komið um önnur átök þarna sem R-kk-nf geti verið viðriðinn né hefur ákærður fengið fram vitnisburð félaga sinna sem voru með honum til styrktar framburði sínum.

Ákærður hefur með þessum verknaði gerst brotlegur við 1. mgr. 218. gr. almennra hegningarlaga og við refsimat í málinu verður tekið tillit til þess, að ekki er útilokað R-kk-nf hafi með óvarlegu tali til ákærða. valdið viðbrögðum hjá ákærða, sem voru samt alltof harkaleg.

Niðurstöður.

Ákærður á nokkurn sakaferil allt frá árinu 2002, en þá var ákvörðun refsingar frestað skilorðsbundið í 2 ár fyrir brot gegn 244. gr. almennra hegningalraga. Þá var honum 1. desember 2003 gert að greiða 38.000 krónur í sekt fyrir brot gegn lögum nr. 65/1974 um ávana- og fíkniefni. 5. maí 2004 er hann í Héraðsdómi Reykjaness dæmdur í 9 mánaða fangelsi, þar af 6 mánuði skilorðsbundna í 3 ár fyrir brot gegn 252. gr. almennra hegningarlaga og lögum nr. 65/1974 og 10. maí 2005 er hann við sama dómstól dæmdur í 12 mánaða fangelsi skilorðsbundið í 3 ár og skilorðsbundna refsing dómsins frá 5. maí 2004 dæmd með og er hann þá dæmdur fyrir brot gegn lögum nr. 65/1974, 244. og 244. gr. sbr. 20. gr. og 257. gr. almennra hegningarlaga. Eftir það hefur ákærða fram að 19. apríl 2006, 6 sinnum verið gert að greiða sektir, ýmist fyrir brot á lögum ne,65/1974 og svo umferðarlögum, þar á meðal viðurlagaákvörðun sem gerð var við hann 28. september 2005, þar sem honum var gert að greiða 160.000 krónur í sekt og sviptur ökurétti í 3 ár frá 25. mars 2006.

Ákærður hefur með þeim brotum sem hann er nú sakfelldur fyrir rofið skilorð dómsins frá 10. maí 2005 og verður honum nú með vísan til 60. gr. almennra hegningarlaga gerð í einu lagi refsing fyrir þargreind brot og þau sem hann er nú sakfelldur fyrir og þykir hann með hliðsjón af 77. gr. almennra hegningarlaga hæfilega ákveðin fangelsi í 15 mánuði og þykir ekki skilyrði til að skilorðsbinda þá refsingu þegar litið er til sakaferils ákærða.

Samkvæmt heimild í 6. mgr. 5. gr. laga nr. 65/1974, sbr. lög nr. 68/2001 og 14. gr. reglugerðar nr. 233/2001 ber ákærði að hlíta upptöku á 5,31 g af hassi, 1,72 g af tóbaksblönduðu kannabisefni og 0,50 g af amfetamíni sem haldlögð voru í málinu.

Dæma ber ákærða til að greiða skipuðum verjanda sínum S-kk-þgf A-kk-þgf S-kk-þgf hrl. málsvarnarlaun sem ákveðast 141.930 krónur með virðisaukaskatti, en annan kostnað leiddi ekki af sökinni.

Af hálfu ákæruvaldsins flutti málið A-kvk-nf Þ-kvk-nf fulltrúi sýslumannsins í Hafnarfirði.

Töf á dómsuppsögu er vegna anna dómara.

DÓMSORÐ

Ákærður, S-kk-nf S-kk-nf, sæti fangelsi í 15 mánuði.

Ákærði sæti upptöku á 5,31 g af hassi, 1,72 g af tóbaksblönduðu kannabisefni og 0,50 g af amfetamíni.

Ákærður greiði skipuðum verjanda sínum S-kk-þgf A-kk-þgf S-kk-þgf hæstaréttar-lögmanni, 141.930 krónur í málsvarnarlaun að meðtöldum virðisaukaskatti.

G-kk-nf L. J-kk-nf